《赣上思亲》
宋代·邓林

庭下青萱意自舒，起居近日复何如。
熏香莫遣衣篝润，饵药从知酒琖疏。
教妇丁宁唯礼法，要孙久远是诗书。
手中纸在常珍重，空写平安托鲤鱼。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。